open-index/open-wikipedia-markdown huggingface dataset:
בורחה ואיה

**בורחה ואיה בלונגה** (באנגלית: **Borja Valle Balonga**; נולד ב-9 ביולי 1992) הוא כדורגלן ספרדי, המשחק בעמדת הקיצוני באלקורקון.

## קריירה
ואיה נולד בעיר פונפרדינה שבספרד, ושיחק בקבוצת פונפראדינה המקומית. ב-9 במאי 2010 ערך את הופעת הבכורה שלו במדי קבוצת המילואים של המועדון, ששיחקה באותה עת בליגה החמישית.

ב-29 בינואר 2011 ערך את הופעת הבכורה שלו בקבוצה הבכירה, ששיחקה באותה עונה בליגה השנייה כשעלה כמחליף בהפסד קבוצתו 0–1 לוסקה. ב-12 במרץ 2011 כבש את שער הבכורה שלו, שהיה גם שער ניצחון, בניצחון קבוצתו 2–1 על אלבסטה (כדורגל).

ב-26 בינואר 2012 הושאל לסלטה ויגו ב'. חצי שנה לאחר מכן הושאל לאורנסה מליגה השלישית וב-6 ביוני 2013 חתם בקבוצה.

ב-21 במאי 2014 עבר לריאל אוביידו, גם היא מהליגה השלישית. הוא כבש תשעה שערים במהלך העונה וסייע לה לעלות לליגה השנייה.

ב-21 ביוני 2016 חתם לשלוש עונות בדפורטיבו לה קורוניה מהלה ליגה. הוא ערך את הופעת הבכורה שלו ב-26 באוגוסט בתיקו 0–0 עם ריאל בטיס.

ב-18 בינואר 2017 הושאל לאלצ'ה מהליגה השלישית עד לתום העונה.

ב-14 באפריל 2018 כבש את שער הבכורה שלו בלה ליגה, בניצחון קבוצתו 3–2 על אתלטיק בילבאו. בתום העונה ירד עם הקבוצה לליגה השנייה.

## קישורים חיצוניים

## הערות שוליים

קטגוריה:חלוצי כדורגל ספרדים
קטגוריה:כדורגלנים ספרדים
קטגוריה:כדורגלני פונפראדינה
קטגוריה:כדורגלני ריאל אוביידו
קטגוריה:כדורגלני דפורטיבו לה קורוניה
קטגוריה:כדורגלני אלצ'ה
קטגוריה:כדורגלני דינמו בוקרשט
קטגוריה:כדורגלני אלקורקון
קטגוריה:ספרדים שנולדו ב-1992
פראג'י עלוש

הרב **פראג'י עלוש** (ה'תרי"ד, 1854 - י"ט בכסלו ה'תרפ"א, 1921) היה רב, דיין וראש ישיבה תוניסאי, שכיהן כרבה של העיר גאבס וכאב בית הדין שלה.

## תולדות חייו
נולד בגאבס לאליהו וורדאנה. כנראה היה תלמידו של הרב אברהם עלוש, אב בית דין גאבס (בעל "ברית ותורה") ואצל רבי כלפאני הכהן (בעל "כרם חמדה"). לאחר גמר לימודיו התורניים, החל לעסוק בחייטות, תוך שהוא ממשיך לעסוק בתורה, ודורש בבית הכנסת בשבתות. לאחר פטירת הרב דוד הכהן, רבה של גאבס, התמנה לדיין ומו"ץ בעיר, והחל ללמד בישיבתו של ר' דוד. בשנת ה'תרס"ג (1903) מונה לאב בית דין בגאבס.

נפטר בי"ט בכסלו ה'תרפ"א (1921) ונקבר בגאבס. בשנת ה'תשל"ז (1973) הועלו עצמותיו ארצה לחלקת הרבנים בבית העלמין הישן בבאר שבע, סמוך לתלמידו הרב יוסף סוסו הכהן.

התכתב בהלכה עם גדולי חכמי תוניסיה, בהם הרב ישראל זיתון, הרב משה שתרוג, הרב נסים ביתאן ועוד.

## מתלמידיו
* הרב חיים חורי - רבה של גאבס.
* הרב יוסף סוסו הכהן - רבה של גאבס וסגן ראש אב בית דין בתוניס, בירת תוניסיה.
* הרב משה מימון הראשון בעל ספר "המילואים למשה" ו"דברי משה" (פירוש על ספר "דברי הברית" לרבי אברהם עלוש).

## ספריו
* **אוהב משפט** - שו"ת, ארבעה כרכים. יצא לאור על ידי תלמידיו הרב משה מימון והרב יוסף סוסו הכהן.
* **פועל צדק**- על ספר תהילים (ג'רבה ה'תרפ"ו).
* חידושים על מסכת ביצה - נותרו בכתב יד.
## לקריאה נוספת
* הרב משה מימון, **תולדות הרב המחבר**, בהקדמה לשו"ת "אוהב משפט" חלק אבן העזר.
* הרב רפאל בנימין כהן, **מלכי תרשיש**, עמ' שנה-שנו.

## קישורים חיצוניים
* אוהב משפט חלק א, אתר HebrewBooks.
* אוהב משפט חלק ב, אתר HebrewBooks.
* 

## הערות שוליים

קטגוריה:רבנים תוניסאים
קטגוריה:גאבס: רבנים
קטגוריה:אבות בתי דין
קטגוריה:ראשי ישיבות בארצות האסלאם
קטגוריה:מחברי ספרי שו"ת
קטגוריה:אישים שהועלו לקבורה בשנית בארץ ישראל
קטגוריה:אישים הקבורים בבאר שבע
קטגוריה:ילידי 1854
קטגוריה:נפטרים ב-1921
לריסה רובלסקאיה

**לריסה רובלסקאיה** (ברוסית: **Лариса Рубальская**; נולדה ב-24 בספטמבר 1945 במוסקבה) היא משוררת סובייטית-רוסית ממוצא יהודי.

## קורות חיים
לריסה רובלסקאיה נולדה במוסקבה למשפחת יהודית. אביה היה יליד וצ'וראישה והאם עם שורשים מפולין.

לאחר סיום לימודי בית הספר היא למדה במכון למורים וקיבלה תואר בשפה הרוסית. זמן קצר לאחר מזה היא קיבלה הסמכה כמתרגמת מיפנית. במשך שנים היא עבדה כמתרגמת בנציגויות של עיתונים וחברות טלוויזיה יפניות במוסקבה.

בשנת 1983 לריסה רובלסקאיה החלה לפרסם את שיריה. בסך הכל היא כתבה מעל ל-600 שירים. הם בוצעו על ידי זמרים רוסים רבים - אלה פוגצ'ובה, פיליפ קירקורוב, יוסיף קובזון, אלכסנדר מלינין, מיכאיל בויארסקי. זאת תוך שיתוף פעולה עם מלחינים פופולריים רוסים כמו ויאצ'סלב דוברינין, דוד טוכמנוב ונוספים.

בשנת 1984 היא זכתה לראשונה בפסטיבל "שיר השנה" בהמשך היא זכתה מספר רב פעמים בפסטיבל זה.

היא מופיעה באופן קבוע בתוכניות שונות בטלוויזיה רוסית.

## קישורים חיצוניים

* שירים עם מילים של לריסה רובלסקאיה
* קורות חיים 

 

קטגוריה:משוררים סובייטים
קטגוריה:משוררות יהודיות רוסיות
קטגוריה:מתרגמות
קטגוריה:סובייטיות שנולדו ב-1945
רוני לנג

רוני לנג (נולד ב-1 בינואר 1952) הוא כדורסלן עבר ישראלי, ששיחק בין היתר בהפועל פתח תקווה, הפועל רמת גן ובנבחרת ישראל בכדורסל.

## ביוגרפיה
לנג החל את הקריירה הבוגרת בעונת 1970/1971, בגיל 16 בהפועל פתח תקווה, כאשר רשם הופעה אחת בקבוצה עת הופיעה לראשונה בליגה הבכירה. בתום העונה נשרה הקבוצה לליגה השנייה מהמקום האחרון עם מאזן של 2 ניצחונות בלבד מ-22 משחקים. לאחר ארבע עונות הליגה השנייה, חזרה הקבוצה בעונת 1975/1976 לליגה הראשונה. הקבוצה סיימה במקום ה-7, עם מאזן של 10 ניצחונות ו-14 הפסדים. בעונה שלאחר מכן, לא שרדה את תחילת העונה, וביטלה את השתתפותה בליגה, ובתוך כך עזב לנג את הקבוצה. לנג הוא מלך הסלים של הפועל פתח תקווה בליגה הראשונה בכל הזמנים עם 395 נקודות.

בעונת 1976/1977 עבר לנג להפועל רמת גן ושיחק שם שתי עונות. בעונה הראשונה סיימה הקבוצה במקום השני בליגה עם מאזן: 3:17, כאשר ניצחה את מכבי תל אביב 76:81. לנג קלע בממוצע של 17.1 נקודות. בעונתו השנייה שוב סיימה הקבוצה במקום השני בליגה עם מאזן: 4:18, כשגם בעונה זו ניצחה את מכבי תל אביב 87:81. בעונה זו קלע לנג בממוצע של 12.1 נקודות למשחק.

בתום העונה עבר לשחק בהפועל שער הנגב ששיחקה בליגה הנמוכות, ושיחק בה עד שנת 1987.

בשנת 1977 הוזמן לנג לנבחרת ישראל על ידי מאמן הנבחרת רלף קליין ורשם 6 הופעות.

אשתו היא שרה עזריה לנג, כדורסלנית עבר בנבחרת ישראל בכדורסל נשים.

## קישורים חיצוניים
* פרופיל באתר מנהלת הליגה בכדורסל

קטגוריה:כדורסלני הפועל רמת גן
קטגוריה:כדורסלני נבחרת ישראל
קטגוריה:כדורסלני הפועל פתח תקווה
קטגוריה:ישראלים שנולדו ב-1952
המטבח הקוריאני

שמאל|ממוזער|280px|מנות טיפוסיות במטבח הקוריאני
**המטבח הקוריאני** מבוסס ברובו על אורז, ירקות ובשר. ארוחה קוריאנית טיפוסית יכולה לכלול בין שתיים לשלוש מנות. קימצ'י מוגש כמעט בכל ארוחה. מרכיבים נפוצים נוספים במטבח הקוריאני כוללים שמן שומשום, דו-ג'אנג (מחית שעועית מותססת), רוטב סויה, מלח, שום, ג'ינג'ר, גוצ'וקארו (פתיתי פלפל חריף), גוצ'וג'אנג (מחית פלפל חריף מותססת) וכרוב נאפה.

המרכיבים והמנות משתנים מעט ממחוז למחוז בקוריאה. ישנם מספר מנות מהמטבח הקוריאני, שהיו במקור מזוהות עם מחוזות מסוימים בקוריאה, אשר כיום נחשבים למאכלים לאומיים.

חלק מהתבשילים נעשים בשיטת "ג'ים".
## מאכלים ומנות קוריאניות מסורתיות בולטות
* קימצ'י (김치) - ירקות (בדרך כלל כרוב או צנון לבן) אשר הותססו בדרך כלל במי מלח עם אנשובי, זנגביל, שום, בצל ירוק ופלפל צ'ילי. ישנם וריאציות רבות למאכל זה.
* בולגוגי (불고기) - מאכל העשוי מבשר בקר (לעיתים מבשר חזיר) אשר מהול ברוטב סויה, שמן שומשום, שום ופלפל צ'ילי, אשר מבושל על הגריל. זו מנה עיקרית, ולכן היא מוגשת בדרך כלל יחד עם אורז ומספר תוספות. פירושו המילה בולגוגי בקוריאנית היא "בשר בקר".
* ביבימבאפ (비빔밥) - מנה פופולרית המורכבת מאורז בשילוב עם ירקות, בקר וביצה, המוגשת יחד עם מעט ממרח פלפל צ'ילי.
* קלבי (갈비) - צלעות חזיר או בקר המבושלות על מבער גז נייד במרכז השולחן, ומוגשות לרוב יחד עם אורז ותוספות שונות.
* גימבאפ (김밥) - מנה המורכבת מאורז וירקות קצוצים, יחד עם ביצה, בשר חזיר ודג פולוק , המגולגלים באצות אשר נחתכות למספר חלקים.
* נאנגמיאון (냉면; 冷麵) - מנת זו מורכבת מכמה סוגים של איטריות אשר מוגשים בקערה גדולה עם מרק, ירקות קצוצים, ולעיתים רבות ביצה מבושלת או בשר בקר.
* גוצ'וצ'אנג (고추장) - מחית פלפל חריף מותסס המשמשת במספר רב של מנות קוראניות.
* סון (선) - מאכל עשוי מירקות מאודים כמו קישואים, מלפפון, חצילים או כרוב סיני וממולא בבשר.


קובץ:Korean-Dongchimi-01.jpg|קימצ'י לבן
קובץ:Bulgogi_2.jpg|בולגוגי
קובץ:Dolsot-bibimbap.jpg|ביבימבאפ
קובץ:Vegetable_gimbap.jpg|גימבאפ


## אוכל קוריאני בטלוויזיה
חברת הסטרימינג המוכרת נטפליקס פרסמה בשנת 2019 סדרת פרקים תיעודיים הנקראת "אוכל רחוב" שמציגה מאכלי רחוב מסורתיים ממדינות אסייתיות שונות. הסדרה מתמקדת במטבח האסייתי, ומתועדות 9 ערים במדינות תאילנד, יפן, הודו, אינדונזיה, טאיוואן, סינגפור, וייטנאם, הפיליפינים וכן קוריאה הדרומית. כל פרק מציג את האוכל המסורתי שמוגש במדינות אלו לרוב תוך התמקדות באזור ספציפי ובמסעדנים מקומיים שמכירים את התרבות ואת המנהגים.

בפרק השישי של הסדרה, מוצג שוק האוכל התוסס של גוואנג'-ג'אנג המצוי בעיר הבירה סיאול בדרום קוריאה. בפרק מתמקדים בסיפור חייה של אישה מבוגרת שמתפעלת דוכן אוכל בשוק מדי יום במשך שנים. הדוכן מגיש כמה מהמנות המסורתיות של האוכל הקוריאני, לרבות אטריות שמוכנות במקום עצמו, דים סאם ממולא חזיר, הקימצ'י המסורתי וכן סרטנים במרינדת סויה.

בעקבות הפרסום הרב של הסדרה, תיירים מכל העולם מגיעים לראות את דוכן האטריות המפורסם שהוצג בפרק, וניתן לזהותו על ידי שלט גדול עם הכיתוב NETFLIX שמוצג בחזיתו.

## קישורים חיצוניים

* 
* 

*
מטבח
אגדת פרארי

**אגדת פרארי** (ברוסית: **Легенда Феррари**) היא סדרת טלוויזיה בלשית היסטורית, בבימויו של קונסטנטין מקסימוב. שידור פרק הבכורה התקיים ב-20 בינואר 2020 ברשת NTV הרוסית.
## עלילה
בקרים, קיץ 1920. לאחר ניסיון הלא מוצלח להתנקש בחייו של הברון פיוטר וראנגל ומותם של סוכני סוכנות הביון של הצבא האדום, נזקקו הבולשביקים לתוכנית ערמומית חדשה ליישום "המשימה של קרים". הסוכנת הטובה ביותר מונתה למשימה זו - ילנה גולובובסקאיה, הדוברת חמש שפות. בחצי האי קרים גולובובסקאיה מופיעה כבר בתור אל פרארי, משוררת איטלקית מוכשרת שנולדה בסנקט פטרסבורג. תפקידה הוא לא רק חיסולו הפיזי של ורנגל ועידוד דה-מורליזציה בצבא הלבן, אלא גם ניהול המבצע לחטיפת אוצר הזהב של הצבא הלבן. אך כל התוכניות מופרעות על ידי מקסימיליאן ארמלר הגרמני, עיתונאי בעיתון מקומי, שמתגלה כסוכן המודיעין הבריטי.
## שחקנים

## קישורים חיצוניים

* "אגדת פרארי", באתר kinopoisk.ru
קטגוריה:NTV: תוכניות וסדרות
קטגוריה:סדרות טלוויזיה רוסיות שעלו לשידור בשנות ה-2020
קטגוריה:סרטי מלחמת האזרחים הרוסית
ואסיליס יראגוטליס

**ואסיליס יראגוטליס** (ביוונית: **Βασίλης γιγαργκούτλης**; נולד ב-1973) הוא מאמן כדורסל יווני

## ביוגרפיה
ואסיליס יראגוטליס נולד וגדל בכיוס, יוון. למד באוניברסיטה לחינוך גופני באתונה. לאחר מכן החל לאמן כדורסל בזמן הלימודים ובהמשך אימן קבוצות של נערים, קדטים ונשים.

בשנת 2004 הצטרף יראגוטליס לקבוצתו המקצוענית הראשונה א.א.ק. אתונה תחת המאמן פוטיס קציקאריס. בשנת 2008 עבר יראגוטליס לפריסטרי אתונה ושימש כעוזרו של המאמן תנאסיס סקורטופולוס .

בשנת 2012 הצטרף כעוזרו של יואניס ספרופולוס לפאניוניוס ששיחקה ביורוקאפ. בשנת 2014 הצטרף יחד ספרופולוס לאולימפיאקוס והיה שותף לזכייתה בשתי אליפויות יוון והעפלה פעמיים לגמר היורוליג.

בין השנים 2014 -2016 שימש יראגוטליס כעוזרו של פוטיס קציקאריס בנבחרת יוון, ששיחקה באליפות העולם בכדורסל 2014, אליפות אירופה בכדורסל 2015 ובטורניר הקדם-אולימפי של 2016. בשנת 2017 היה עוזרו של מאמן הנבחרת קוסטאס מיסאס  באליפות אירופה בכדורסל 2017.

לאחר ארבע שנים כעוזר מאמן באולימפיאקוס, בנובמבר 2018 הצטרף יחד עם ספרופולוס למכבי תל אביב.

בעונת 2018/2019, זכה עם מכבי תל אביב באליפות ישראל.

בעונת 2019/2020, זכה עם מכבי תל אביב באליפות שנייה ברציפות. ב-17 באוגוסט 2020 הודיעה הקבוצה על החתמתו של יראגוטליס ל-3 שנים נוספות.

בעונת 2020/2021 זכה כעוזר מאמן בטרבל מקומי אליפות,גביע וגביע ווינר.

בפברואר 2022 עזב את מכבי תל אביב אחרי שפוטר יאניס ספרופולוס.

## תארים

; מכבי תל אביב

* אליפויות (3): 2018/2019, 2019/2020, 2020/2021
* גביע המדינה בכדורסל (1):
2020/2021
*גביע ווינר סל (2): 2020, 2021

## קישורים חיצוניים
* פרופיל באתר מנהלת הליגה בכדורסל
* פגוש את העוזר, אתר מכבי תל אביב

## הערות שוליים

קטגוריה:מאמני כדורסל יוונים
קטגוריה:יוונים שנולדו ב-1973
פהיניו

**פהיניו** (בספרדית: **Manuel Fernandez Fernandez**; 21 בינואר 1923 – 12 ביוני 2012) היה כדורגלן ספרדי, ששיחק בעמדת החלוץ.

## קריירה
פהיניו הצטרף לקבוצה סלטה ויגו בשנת 1943, והפך שם לשחקן הרכב מידי. אף על פי שכבש רק 4 שערי ליגה בעונתו הראשונה, לאחר שקבוצתו חזרה לליגה הראשונה הוא כבש בכל עונה 15 שערים ומעלה עד עזיבתו ממנה. בעונת 1947/48 עזר לה להגיע למיקום הטוב ביותר שלה אי פעם בלה ליגה, מקום רביעי, תוך כדי שהוא גם זוכה בתואר הפיצ'יצ'י עם 21 שערים. בנוסף לכך הוא גם עזר לה להגיע באותה עונה לגמר הגביע הספרדי, אותו הפסידה לסביליה.

בקיץ 1948 פהיניו ומיגל מוניוס, ששיחק איתו באותו זמן בסלטה, חתמו בריאל מדריד שם המשיך פהיניו למצוא את הרשת פעמים רבות, וזכה בעונת 1951/1952 בתואר הפיצ'יצ'י השני שלו, לאחר שכבש 28 שערים. עם זאת, הוא איבד את מקומו בסגל לאחר הגעתו של אלפרדו די סטפנו, והביע את תסכולו בכך שמעולם לא יצא לו לשחק לצידו. בכל המסגרות פהיניו כבש 124 שערים ב-143 משחקים.

עד פרישתו בשנת 1957, בגיל 34, הוא ייצג בליגה הבכירה את דפורטיבו לה קורוניה, ואת גרנדה בליגה השנייה. הוא היה מאמן בקריירה שלו רק למשך שנה אחת ב-1956, בה אימן את דפורטיבו לה קורוניה. פהיניו ממוקם היום במקום ה-9 בטבלת הכובשים בכל הזמנים של הלה ליגה עם 210 שערים ב-278 הופעות.

בנבחרת ספרד ערך פהיניו 3 הופעות במשך 7 שנים. הוא כבש במשחק הבכורה שלו נגד שווייץ, ובמשחקו האחרון כבש צמד נגד אירלנד. שני המשחקים היו משחקי ידידות.

## חיים אישיים
פהיניו נולד בשכונת סן פלייאו דה נביה בויגו שבספרד, בשנת 1923. הוא קיבל את כינויו משם משפחתו השני של אביו, פאניו. הוא היה ידוע כקורא נלהב של יצירותיהם של פיודור דוסטויבסקי ולב טולסטוי. הוא נפטר בבירת ספרד, מדריד, ב-12 ביוני 2012, בגיל 89.

## קישורים חיצוניים

קטגוריה:מאמני דפורטיבו לה קורוניה
קטגוריה:מאמני כדורגל ספרדים
קטגוריה:כדורגלני נבחרת ספרד
קטגוריה:כדורגלנים ספרדים
קטגוריה:כדורגלני ריאל מדריד
קטגוריה:כדורגלני דפורטיבו לה קורוניה
קטגוריה:כדורגלני גרנדה
קטגוריה:כדורגלני סלטה ויגו
קטגוריה:חלוצי כדורגל ספרדים
קטגוריה:ספרדים שנולדו ב-1923
קטגוריה:ספרדים שנפטרו ב-2012
יואב אגם

**יואב אגם** הוא כדורסלן עבר ישראלי, ששיחק בהפועל קריית חיים ומלך הסלים של הקבוצה בכל הזמנים.

## ביוגרפיה
אגם נולד וגדל בקיבוץ יגור והחל לשחק כדורסל בקבוצה המקומית. בהמשך עבר לקבוצת הפועל קריית חיים.

בעונת 1964/1965 שיחק אגם לראשונה בקבוצה הבוגרת. באותן שנים עלתה הקבוצה מהליגה השנייה, והייתה קבוצת תחתית. למרות זאת, בנוסף לאגם, שיחקו בה מספר שחקנים בולטים, ובהם, האחים צבי ענבר ודני ענבר, שהיה הקפטן. לאורך כל השנים אגם היה שחקן מרכזי בקבוצה. המיקום הגבוה ביותר שהשיגה הקבוצה בתקופתו של אגם הוא המקום השישי בעונת 1968/1969. נקודות ציון מרכזיות נוספות להן היה שותף אגם הן הניצחון בשנת 1965 בדרבי על מכבי חיפה מסל של אגם מחצי מגרש, שתי שניות לסיום, וכן הניצחון על מכבי תל אביב הגדולה של שנות השבעים, שאותה אימן יהושע רוזין ושיחקו בה תנחום כהן-מינץ, טל ברודי ומיקי ברקוביץ'. בסיום עונת 1974/75 נשרה הקבוצה לליגה השנייה מהמקום ה-13.

לאחר 11 עונות בקריית חיים, לקראת עונת 1975/1976 שוחרר מהקבוצה, ועבר לשמש כמאמן-שחקן באליצור חיפה מהליגה השלישית, שם שיחק עוד מספר שנים.

סך הכל שיחק אגם 11 עונות בליגה הראשונה, בהן קלע בממוצע 16.8 נקודות למשחק. אגם הוא מלך הסלים של הקבוצה בליגה הראשונה, עם 4308 נקודות.

בנבחרת ישראל רשם אגם 2 הופעות.

נכון לשנת 2022, אגם ניצב במקום ה-28 ברשימת קלעי כל הזמנים בליגת העל.

## קישורים חיצוניים
* פרופיל, קלעי כל הזמנים, אתר מנהלת הליגה

## הערות שוליים

קטגוריה:כדורסלנים ישראלים
קטגוריה:כדורסלני נבחרת ישראל
קטגוריה:מאמני כדורסל ישראלים
קטגוריה:יגור: אישים
קטגוריה:כדורסלני הפועל קריית חיים
יחסי גרמניה–פרגוואי

**יחסי גרמניה–פרגוואי** הם יחסי החוץ בין הרפובליקה של פרגוואי והרפובליקה הפדרלית של גרמניה.

## היסטוריה
שתי המדינות כוננו יחסים דיפלומטיים ביניהן ב-1 באוגוסט 1862, אולם היחסים נותקו במהלך מלחמת העולם השנייה, וחודשו שוב ב-1 באוקטובר 1952.

גרמניה סייעה לפרגוואי במיוחד לאחר סיום הדיקטטורה בדרך לדמוקרטיה, הן בהתמודדות עם פשעי זכויות האדם שבוצעו במהלך הדיקטטורה והן ברפורמות חוקיות, חלקן מבוססות על המודל הגרמני. דמותה של גרמניה בפרגוואי חיובית במיוחד. מהגרים רבים מגרמניה (נכון לשנת 2018: כ-25,000 איש) תרמו להתפתחות המדינה, ומוכרת מחויבותה של הממשלה הפדרלית לפיתוח ומדיניות תרבות.

קשריה של פרגוואי עם האיחוד האירופי, בפרט באמצעות חברותה באזור הסחר החופשי מרקוסור, צמחו בהתמדה בשנים האחרונות. ספרד וגרמניה הן שותפות חשובות במיוחד בין המדינות החברות באיחוד האירופי. חילופי הסחר עם גרמניה מסתכמים בכ-270 מיליון יורו בשנה. בעיקר מיוצאים מגרמניה חלקי רכב, מכונות ומוצרים כימיים (כ-171 מיליון יורו), ולהפך, בעיקר חומרי גלם, בפרט זרעי שמן ופירות, מיובאים מפרגוואי (כ-99 מיליון יורו). אם לוקחים בחשבון משלוחים של חברות סניף גרמניות בברזיל, ארגנטינה או ארצות הברית לפרגוואי, התוצאה היא חדירת שוק גרמנית הרבה יותר.

פרגוואי היא אחת המדינות העניות בדרום אמריקה עם חוסר איזון סוציו-אקונומי גדול. אף על פי שרמת העוני ירדה בשנים מאז 2003, נעצרה הירידה בשנים האחרונות, ומספרי העוני הם סביב 20-25% (מתוכם העוני הקיצוני כ-5%). גרמניה ממשיכה בשיתוף פעולה עם פרגוואי בפיתוח תוך התמקדות בפיתוח כפרי וניהול משאבים בר קיימא. לאלו מתווספים אמצעים בתחום ההכשרה המקצועית.

מכון התרבות הגרמני-פרגוואי (מרכז גתה) באסונסיון תורם תרומה מוכרת לחיי התרבות של הבירה עם המגוון של קורסי השפה ואירועי התרבות שלה. בשנים האחרונות פרויקטים לשימור התרבות מומנו יותר ויותר על ידי הממשלה הפדרלית הגרמנית.

## נציגויות דיפלומטיות
גרמניה מחזיקה בפרגוואי שגרירות באסונסיון ו-3 קונסוליות בסיודד דל אסטה, אנקרנסיון ונאו-חלבשטט. מאידך, פרגוואי מחזיקה בגרמניה שגרירות בברלין ו-4 קונסוליות בפרנקפורט, המבורג, מינכן ושטוטגרט.

## קישורים חיצוניים

## הערות שוליים

קטגוריה:ערכים ללא קטגוריות פיזיות - יחסי חוץ
אוניברסיטאס 21

**אוניברסיטאס 21** (באנגלית: **Universitas 21**; בראשי תיבות: **U21**) היא רשת של 28 אוניברסיטאות עתירות מחקר, המאפשרת לחבריה לשתף פעולה על פני גבולות ולטפח חילופי ידע גלובליים. הרשת הוקמה במלבורן, מדינת ויקטוריה, שבאוסטרליה, בשנת 1997, עם 11 חברים, והיא גדלה וכללה עשרים ושבע אוניברסיטאות החברות בשמונה עשרה מדינות וטריטוריות שונות. הנהלת הקבוצה ממוקמת בברמינגהאם, אנגליה שממלכה המאוחדת. רשת אוניברסיטאס 21 מחויבים לקידום הערך הבינלאומי ושיתוף פעולה רב-לאומי. היא מקלה על העברת תוכניות, פעילויות ויוזמות, שלא ניתן היה לספק באמצעות אוניברסיטה אחת או באמצעות הסכמים דו-רוחביים.

האוניברסיטאות החברות משתפות פעולה בנושא ניידות הסטודנטים, יכולת ההעסקה של הסטודנטים, מעורבות החוקרים וחדשנות חינוכית. היא מציעה תחרויות סטודנטים הכוללות תזה של שלוש דקות (3MT) , אתגר החדשנות U21 / PwC ואת התצוגה RISE (השפעה אמיתית על חברה וסביבה). אוניברסיטאס 21 מציעה הזדמנויות בינלאומיות לסטודנטים, תחרויות סטודנטים והזדמנויות מחקר מגוונות.

מאז שנת 2012, אוניברסיטאס 21 הזמינה את "דירוג U21 של מערכות השכלה גבוהה לאומיות". המופק על ידי חוקרים מאוניברסיטת מלבורן, דירוג זה נועד להראות אילו מדינות מייצרות "סביבה חזקה" המאפשרת לאוניברסיטאות לתרום לצמיחה, לספק חוויית סטודנטים איכותית ולעזור למוסדות להתחרות גלובלית. היא מעריכה את מעמדן של מערכות השכלה גבוהה לאומיות על ידי מתן דירוגים בארבעה תחומים רחבים: משאבים, סביבה, קישוריות ותפוקה. הדירוגים משולבים כדי לספק דירוג כללי ולאחר מכן, הדירוג מותאם על ידי התוצר מקומי גולמי (תמ"ג) לנפש, המאפשר להשוות בין מדינות בשלב דומה של פיתוח כלכלי.

לאוניברסיטאס 21 מעמד ייעוץ עם המועצה הכלכלית-חברתית של האומות המאוחדות. אוניברסיטאס 21 מתכננת להשתמש במעמדה כדי לקיים אינטראקטיביות רבה יותר עם האו"ם, במיוחד ביחס לעבודה שלה להשגת שבעה עשר יעדים לפיתוח בר-קיימא עד שנת 2030 - # **Envision2030**.

## חברי הקבוצה

## ראו גם
* איגוד של אוניברסיטאות חבר העמים הבריטי
* ברית אוניברסיטאות יורו-טק
* ברית האוניברסיטאות האסיאתיות
* ברית פלוס
* הברית הבינלאומית לאוניברסיטאות מחקר
* הברית העולמית של אוניברסיטאות טכנולוגיות
* התאגדות אוניברסיטאות האוקיינוס השקט
* רשת אוניברסיטאות עולמית
* רשת אוניברסיטאות מטאריקי

## קישורים חיצוניים
#### אתרים רשמיים
*  
#### אתרי מדיה ועיתונות
*  
* סרטון תדמית באתר יוטיוב 

## הערות שוליים

*
קטגוריה:אוניברסיטאות ומכללות
קטגוריה:אוניברסיטאות ומכללות לפי מדינה
אלהים צוית לידידך בחירך

**אלהים צוית לידידך בחירך** הוא פיוט לברכת המזון של סעודת ברית מילה, שחיבר רבינו אפרים מבונא. 

הפיוט נתקבל בקהילות אשכנז המערביות, ונאמר בקהילות אלה בברכת הארץ אחרי המלים "יתברך שמך בפי כל חי תמיד לעולם ועד"; הוא לא נתקבל במנהג אשכנז המזרחי.

## היסטוריה
פיוטים לברכת המזון היו נפוצים למדי בארצות המזרח בימי הפריחה של הפייטנות, ופיוטים רבים כאלה נמצאו בגניזה, אך הם מאוד נדירים בקהילות אירופה, וזה הפיוט היחיד מסוג זה שהגיע למחזורים המודפסים.

אמירת הפיוט כנראה נחשבה למאורע חשוב או מיוחד. יוזפא שמש מתאר מקרה בו הוא מל תינוק בימי מגפת דבר בשנת ה'תכ"ו (1666). אחותו של התינוק נפטרה באותו שבוע מהמגפה, ועקב הנסיבות לא התקיימה סעודת ברית. הוא מספר שכדי לא להפסיד הזדמנות לומר את הפיוט, התאספו כמה מבני המשפחה הרחוקים יותר וקיימו סעודה מצומצמת ואמרו בברכת המזון שלה את הפיוט.

רבי דוד לידא כתב את שירו "דם ברית" במנגינה של "אלהים צוית".

## מבנה הפיוט
הפיוט בנוי מבתים בני ארבעה טורים, כשבשלושת הטורים הראשונים שבכל בית חתום "אפרים מעיר בונא", והטור הרביעי בכל בית הוא ציטוט מפסוק. הטור השני שבכל בית מסתיים במילים "ברית עולם", וכשאומרים את הפיוט, נהוג שהמוהל הוא המזמן והוא אומר את כל הפיוט בקול רם, והקהל עונים "ברית עולם" בניגון מיוחד. כאשר נוהגים לערוך את הברית באמצעות שני מוהלים, אחד המוהלים מזמן, ושני המוהלים אומרים את בתי הפיוט לסירוגין.

## לקריאה נוספת
* יונה פרנקל, גבריאל וסרמן, ואברהם פרנקל, **פיוטי שבת חתן ושבת ברית מילה**, ירושלים תשפ"ה, עמ' 117–118 ו-965–971.
* 

## הערות שוליים

קטגוריה:פיוטים לברית מילה
קטגוריה:ברכת המזון
קטגוריה:יצירות עם אקרוסטיכון
דין מלנקו

**דין סימון** (באנגלית: **Dean Simon**; נולד ב-4 באוגוסט 1960) הידוע יותר בשם הבמה שלו, **דין מלנקו** הוא מתאבק עבר אמריקאי. כיום, הוא מופיע בארגון ההיאבקות All Elite Wrestling (AEW) כמפיק בכיר. הוא מוכר בעיקר בשל תקופתו בארגונים Extreme Championship Wrestling ECW, New Japan Pro-Wrestling  (NJPW), World Championship Wrestling (WCW), ו-World Wrestling Federation (WWF).

אף על פי שאף פעם לא כיהן כאלוף עולם, מלנקו נחל הצלחה בארגונים ECW, WCW ו-WWF, שבהם זכה בסך הכל ב-11 אליפויות. מגזין ההיאבקות *Pro Wrestling Illustrated* דירג אותו במקום הראשון בעולם לשנת 1997, והוא נכנס להיכל התהילה של ההארדקור בשנת 2015. המתאבק דניאל בריאן אמר עליו "המתאבק שגדלתי עליו הוא דין מלנקו". לאחר שפרש מהיאבקות, הוא עבד כסוכן עבור ה-WWE בין השנים 2001 ל-2019.

## חיים אישיים

סימון הוא יהודי. לו ולאשתו יש יחדיו שלושה ילדים. הבכורה, לאריסה, נולדה ב-25 בדצמבר 1997. סימון עבר התקף לב במחצית השנייה של שנת 2010. בנובמבר 2013, הוא הובהל לבית החולים ולאחר מכן שוחרר לביתו מהטור האירופי של ה-WWE לאחר שסבל מכאבים בחזה.

## אליפויות והישגים
* **הישגים בארגון ההיאבקות Extreme Championship Wrestling - ECW**
** אליפות הטלוויזיה של ECW (פעמיים)
** אליפות הזוגות העולמית של ECW (פעם אחת)  - עם כריס בנואה
* **היכל התהילה של ההארדקור**
** שנת 2015
* **הישגים בארגון ההיאבקות International Championship Wrestling Association - ICWA**
** אליפות במשקל קל כבד של ICWA (פעם אחת)
* **הישגים במגזין ההיאבקות Pro Wrestling Illustrated - PWI**
** PWI דירג אותו במקום ה-1 מתוך 500 המתאבקים הטובים ביותר לשנת 1997
* **הישגים בארגון ההיאבקות Suncoast Pro Wrestling - SPW**
** אליפות הדרום במשקל כבד של SPW (פעם אחת)
* **הישגים בארגון ההיאבקות World Championship Wrestling - WCW**
** אליפות במשקל בינוני של WCW (4 פעמים)
** אליפות ארצות הברית במשקל כבד של WCW (פעם אחת)
** אליפות הזוגות העולמית של WCW (פעם אחת)  - עם כריס בנואה
* **הישגים בארגון ההיאבקות World Wrestling Federation - WWF**
** אליפות במשקל קל כבד של ה-WWF (פעמיים)
* **הישגים במגזין ההיאבקות Wrestling Observer Newsletter - WON**
** פיוד השנה (1995)  - נגד אדי גאררו
** המתאבק הטכני הטוב ביותר (1996, 1997)

## קישורים חיצוניים

## הערות שוליים

קטגוריה:מתאבקים מקצוענים אמריקאים
קטגוריה:מתאבקי ה-WWE
קטגוריה:מתאבקי ה-WCW
קטגוריה:אמריקאים שנולדו ב-1960
המוזיאון המוטורי של ריגה

**המוזיאון המוטורי של ריגה** (בלטבית: **Rīgas motormuzejs**) הוא המוזיאון הגדול ביותר למכוניות עתיקות במדינות הבלטיות. המוזיאון נמצא בריגה, בירת לטביה ומופעל על ידי יחידה ממשלתית השייכת למשרד התחבורה הלטבי. המוזיאון נוסד בשנת 1989 ביוזמת מועדון המכוניות העתיקות של לטביה (AAK) ובתכנונו של ויקטור ואלגום. בשנת 1992 הפך המוזיאון למוזיאון ממשלתי. באותה שנה הצטרף המוזיאון לאיגוד הבינלאומי למוזיאוני רכב ותקשורת. בשנת 2013 נסגר המוזיאון לשיפוצים וכל המכוניות הועברו לתצוגה זמנית בעיר רמבה. ביולי 2016 נפתח המוזיאון מחדש.

המוזיאון בנוי על פני 3 קומות של תצוגה בהן מוצגים דגמים ישנים של מרצדס, ב.מ.וו ורולס-רויס לצד מכוניות שיוצרו על ידי Russo-Balt, מפעל המכוניות הסובייטי שפעל בעיר בתחילת המאה העשרים. במקום קיימת תצוגה של "אוסף הקרמלין" - מכוניות שהיו שייכות לבכירים בממשל הסובייטי.

## קישורים חיצוניים

* 
* סקירת המכוניות המוצגות במוזיאון

קטגוריה:מוזיאוני רכב
קטגוריה:ריגה: מוזיאונים
קלווין נאט

**קלווין לאון נאט** (באנגלית: **Calvin Leon Natt**; נולד ב-8 בינואר 1957) הוא כדורסלן עבר אמריקאי, אשר שיחק בליגת ה-NBA בין השנים 1979–1990. בעונת  נבחר להשתתף במשחק האולסטאר כשחקן דנוור נאגטס, וממוצעיו הכוללים לאורך 11 עונותיו ב-NBA הם 17.2 נקודות, 6.8 ריבאונדים ו-2.2 אסיסטים למשחק. אחיו הצעיר קני נאט היה אף הוא כדורסלן מקצועי בין השנים 1980–1989, ומאז שנת 1994 משמש כמאמן כדורסל.

## קריירת מכללות
נאט נולד בעיר מונרו שבלואיזיאנה, וגדל בבאסטרופ הסמוכה. בין השנים 1975–1979 למד באוניברסיטת לואיזיאנה במונרו, וב-4 עונותיו בקבוצת הכדורסל שלה רשם ממוצעים של 23.9 נקודות ו-11.9 ריבאונדים למשחק. בעונתו האחרונה, 1978/1979, זכה בתואר שחקן העונה של מחוז TAAC, ונבחר לחמישייה השנייה של העונה בליגת המכללות (Second-team All-American).

## קריירה מקצועית
בדראפט ה-NBA 1979 נבחר נאט בבחירה השמינית, על ידי ניו ג'רזי נטס. במחצית הראשונה של עונת הרוקי שלו הצטיין בניו ג'רזי, והעמיד ממוצעים של 19.7 נקודות ו-9.7 ריבאונדים למשחק.

בפברואר 1980, לאחר 53 משחקים בלבד עם הנטס, הועבר נאט בטרייד לפורטלנד טרייל בלייזרס בתמורה למוריס לוקאס ושתי בחירות דראפט עתידיות. ב-4 וחצי עונותיו בפורטלנד היה אחד השחקנים הבולטים בקבוצתו, לצד ג'ים פקסון ומייקל תומפסון, ורשם ממוצעים של 17.2 נקודות ו-6.9 ריבאונדים למשחק. ב-4 מתוך 5 העונות העפילו הטרייל בלייזרס לשלב הפלייאוף, אך לאורך התקופה ניצחו סדרת פלייאוף אחת בלבד ().

לקראת עונת  הועבר יחד עם פאט ליבר, ויין קופר ושתי בחירות דראפט עתידיות לדנוור נאגטס, בתמורה לקיקי ואנדוויי. בעונתו הראשונה בדנוור קלע שיא קריירה של 23.3 נקודות בממוצע למשחק, נבחר להשתתף במשחק האולסטאר של ה-NBA, והוביל את הקבוצה לצד אלכס אינגליש למאזן השני בטיבו באזור המערבי, 52–30. בפלייאוף 1985 גברו הנאגטס על סן אנטוניו ספרס (3–2) ויוטה ג'אז (4–1), בדרך למפגש מול לוס אנג'לס לייקרס בגמר המערב. בסדרה מול הלייקרס המשיך נאט להציג יכולת טובה, עם 22.4 נקודות למשחק, אך קבוצתו הפסידה בתוצאה 1–4 מול האלופה שבדרך. במשחק הראשון של פלייאוף  קלע נאט שיא קריירה של 40 נקודות מול פורטלנד, עליה גברה דנוור בטרם הפסידה מול יוסטון רוקטס בחצי גמר המערב. במשחק הראשון של עונת  סבל נאט מקרע בגיד האכילס של רגלו הימנית, ונאלץ להחמיץ את כל המשך העונה. בעוד שב-7 עונותיו עד לפציעה קלע 18.4 נקודות בממוצע למשחק, ב-4 עונותיו מאז הפציעה שותף ב-65 משחקים בלבד וקלע 7.2 נקודות למשחק.

בינואר 1989 נשלח לצד ג'יי וינסנט בטרייד לסן אנטוניו ספרס, בתמורה לדייב גרינווד ודרווין קוק. לאחר 10 משחקים בסן אנטוניו שוחרר נאט מהקבוצה. בעונת , אשר הייתה האחרונה בקריירה שלו, שיחק עבור אינדיאנה פייסרס.

## קישורים חיצוניים

## הערות שוליים

קטגוריה:אמריקאים ילידי לואיזיאנה
קטגוריה:כדורסלנים אפרו-אמריקאים
קטגוריה:כדורסלנים אמריקאים
קטגוריה:לואיזיאנה: כדורסלנים
קטגוריה:בחירות דראפט של ניו ג'רזי נטס
קטגוריה:כדורסלני ניו ג'רזי נטס
קטגוריה:כדורסלני פורטלנד טרייל בלייזרס
קטגוריה:כדורסלני דנוור נאגטס
קטגוריה:כדורסלני סן אנטוניו ספרס
קטגוריה:כדורסלני אינדיאנה פייסרס
קטגוריה:משתתפי משחק האולסטאר של ה-NBA
קטגוריה:בוגרי אוניברסיטת לואיזיאנה במונרו
קטגוריה:כדורסלני אוניברסיטאות ומכללות בארצות הברית
קטגוריה:אמריקאים שנולדו ב-1957
פקה קיטומקי

**פֶּקָּה קִיטוֹמָקִי** (בפינית: **Pekka Kytömäki**; נולד בשנת 1975) הוא משורר פיני.

## ביוגרפיה
פקה קיטומקי נולד בעיר המנלינה, שבדרום פינלנד.

למד במחלקה לאנגלית של אוניברסיטת טמפרה. החל משנת 1999 (עם סיום לימודיו) ועד היום (2020) עובד במשרד תרגום. בשנת 2012, בגיל 37, החל לחבר שירים, ובשנת 2015 יצאה לאור אסופת השירים הראשונה שלו, "ללא הכנה לחורף" (Ei talvikunnossapitoa).

אחדים משיריו תורגמו לאנגלית בידי דוֹנַלְד אָדַמְסוֹן וראו אור באסופה דו-לשונית בשנת 2017. תרגומים עבריים של אחדים משיריו ראו אור בספר חסד ויערות, אסופה לשירה פינית צעירה, שראתה אור בשנת 2020, בתרגום רמי סערי ובהוצאת כרמל.

קיטומקי מתגורר עם משפחתו בעיר טמפרה, שבדרום-מערב פינלנד.

## ספריו
* "ללא הכנה לחורף" (2015)
* "האור בוקע מבעד לחושך" (2016)
* "החשיבה מגלגלת – שירים חוזרים ונשנים" (2018)
* "הצתה" (2020)
* "אישוני ההיסטוריה" (2023)

## לקריאה נוספת

* רמי סערי (משורר, עורך ומתרגם), **חסד ויערות – אסופת משוררים פינים צעירים**, הוצאת כרמל, 2020, עמודים 19–29.

## קישורים חיצוניים

* חמישה משירי פקה קיטומקי בתרגום רמי סערי לעברית

## הערות שוליים

קטגוריה:משוררים פינים
קטגוריה:פינים שנולדו ב-1975
מנה (ארוחה)

בארוחה, **מנה** היא מספר מאכלים המוגשים בו זמנית. היא יכולה לכלול פריט מזון אחד או מרכיבים רבים, אך לרוב תכלול שילוב טעמים. ארוחה יכולה לכלול מנה אחת או מספר מנות.

## טעמים לחלוקת ארוחה למנות
לחלוקת הארוחה למנות מספר תפקידים אפשריים:
* האטת קצב האכילה ובכך הפיכתה לנינוחה ובריאה יותר.
* הבטחת תחושת השובע - תחושה זו תלויה בשחרור הורמונים בגוף, תהליך שאורך זמן רב יותר מהדרוש לבליעת את האוכל בלבד.
* הקלה על העיכול.
* מתן אפשרות לבצע את הפעולות האחרונות להכנת כל מנה ממש לקראת הגשתה.
* גיוון המזון המוגש.
* הפגנת יכולות של הטבח.

## סוגי מנות עיקריים
* **מנת פתיחה** היא מנה המוגשת מיד לפני הארוחה או ממש עם תחילתה. היא מורכבת בדרך כלל מפריטים קטנים מאוד - מתאבנים, לעיתים בליווי יין, קוקטיילים או אפריטיף. מטרת המנה לעיתים "לשבור" את הרעב, על מנת שבהגעת מנות נוספות לא ייווצר בולמוס אכילה, ולעיתים לעורר הן את התיאבון והן את האינטראקציה החברתית בין הסועדים לקראת הארוחה.
* **[[מרק]]** - פעמים רבות מרק נחשב כמנה בפני עצמה, בשל תכולתו העשירה.
* **מנה ראשונה** - מורכבת ממאכלים בגודל קטן עד בינוני. תכולתה עשויה להיות סלטים, מאפים ותבשילים כגון פשטידה, בורקס, קרפ, גרטן, לביבות. גם דגים מוגשים לעיתים כמנה ראשונה.
* **מנה עיקרית** מהווה בדרך כלל את עיקר הארוחה, או המנה היחידה (בארוחה בת מנה אחת). זו המנה המספקת את עיקר הקלוריות בארוחה.
* מגש גבינות מלווה ביינות תואמים ולעיתים גם בפירות.
* **[[קינוח]]**.
* **[[ממתק]]ים**, משקאות חמים כגון קפה ומשקאות דיז'סטיף כגון קוניאק, ברנדי, ליקר וכדומה.

## ראו גם
* מנת קרב

## קישורים חיצוניים

## הערות שוליים

*
ויליה-טוליה הואוטרינן

**וִילְיָה-טוּלִיָה הוּאוֹטָרִינֶן** (בפינית: **Vilja-Tuulia Huotarinen**; נולדה ב-26 בדצמבר 1977) היא משוררת וסופרת פינית.

## ביוגרפיה
הואוטרינן נולדה בשנת 1977 בכפר סֵאִיָּה, הסמוך לעיר טמפרה. בעלת תואר מוסמך לפילוסופיה מאוניברסיטת טמפרה, והיא מורה לכתיבה יוצרת.

שיריה תורגמו לשפות: איטלקית, איסלנדית, גרמנית, הונגרית, ליטאית, פולנית וצ'כית. הרומן שכתבה, "אור אור אור", תורגם לדנית ולשוודית. תרגומים עבריים של אחדים משיריה ראו אור בספר "חסד ויערות", אסופה לשירה פינית צעירה, שראתה אור בשנת 2020, בתרגום רמי סערי ובהוצאת כרמל.

## ספריה
**שירה**
* "אסור לרוץ עם מספריים ביד" (2004)
* "מקום האישה" (2007)
* "שירי הפרה השמחה" (2009)
* "שבעה דודים" (2013).
**רומן**
"אור אור אור" (2013).

## פרסים והוקרה
* פרס מַנֶּר הצעירה על "מקום האישה"
* פרס קָלֵוִי יֶנְטִי על "שירי הפרה השמחה"

זכתה בפרסים גם על ספריה בפרוזה.

## חיים אישיים
הואוטרינן היא אם לשני ילדים ומחלקת את זמנה בין הלסינקי לרייקיאוויק.

## לקריאה נוספת

* רמי סערי (משורר, עורך ומתרגם), **חסד ויערות – אסופת משוררים פינים צעירים**, הוצאת כרמל, 2020, עמודים 31–43.

## קישורים חיצוניים

* "הרופא מביט", שיר מאת ויליה-טוליה הואוטרינן בתרגום רמי סערי
* Huotarinen, Vilja-Tuulia, Kirjasampo

קטגוריה:משוררות פיניות
קטגוריה:סופרות פיניות
קטגוריה:מורות
קטגוריה:נשים זוכות פרסים: שירה
קטגוריה:פיניות שנולדו ב-1977
הלי סלונגה

**הֵלִי סְלוּנְגָה** (בפינית: **Heli Slunga**; נולדה בשנת 1982) היא משוררת וסופרת פינית.

## ביוגרפיה
סלונגה נולדה ב-1982 בנפת טֶרְווֹלָה, שבדרום-מערב לפלנד בצפון פינלנד.

בשנת 2013 נבחרה לשמש אומנית העיר במקום מגוריה.

כיום, סלונגה גרה בעיר אוֹאוּלוּ, שבצפון-מערב פינלנד. היא משקיעה את רוב זמנה בכתיבה ספרותית ובהצגת שירתה בפומבי.

שיריה תורגמו לתשע שפות. תרגומים עבריים של אחדים משיריה ראו אור בספר "חסד ויערות, אסופה לשירה פינית צעירה", שראתה אור בשנת 2020. בתרגום רמי סערי ובהוצאת כרמל.

## ספריה
**שירה**
* "אלוהים אינו מתקשר הנה עוד" (2008)
* "המדונה של הצל" (2009)
* "ספר העבד" (2012)
* "שירי ערש לעתידים למות" (2018).

**רומן**
* "הלוֹלִיטָה מִלַּפְּלַנְד" יחד עם יָאָנָה סֶפָּנֶן (2016).

## לקריאה נוספת
* רמי סערי, **חסד ויערות – אסופת משוררים פינים צעירים**, הוצאת כרמל, 2020, עמודים 69–82

## קישורים חיצוניים
* שירהּ "הזאב", בתרגומו של רמי סערי

קטגוריה:משוררות פיניות
קטגוריה:סופרות פיניות
קטגוריה:פיניות שנולדו ב-1982
הרי הרטל

**הָרִי הֶרְטֶל** (בפינית: **Harri Hertell**; נולד ב-1985) הוא משורר פיני.

## ביוגרפיה
הרי הרטל נולד בהלסינקי. ייסד אגודה העוסקת בהפצת השירה ובהצגתה.

שיריו תורגמו לאנגלית, לגרמנית, לספרדית, לפולנית, לצ'כית, לצרפתית, לקטלאנית ולשוודית. תרגומים עבריים של אחדים משיריו ראו אור בספר חסד ויערות, אסופה לשירה פינית צעירה, שראתה אור בשנת 2020, בתרגום רמי סערי ובהוצאת כרמל.

הרטל מתגורר עם אשתו ובתו בהלסינקי.

## ספריו
* "עד שלומדים ללכת" (2011)
* "נקרא לזה בית" (2014)
* "לא להפריע לערב" (2015)
* "הנוף לפני הגשם" (2016)
* ו"ללא פחד" (2018).

הרטל פרסם גם מדריך להצגת השירה על הבמה ושלוש הקלטות של ביצועי שירה מדוברת.

## לקריאה נוספת

* רמי סערי (משורר, עורך ומתרגם), **חסד ויערות – אסופת משוררים פינים צעירים**, הוצאת כרמל, 2020, עמודים 83–95.

קטגוריה:משוררים פינים
קטגוריה:פינים שנולדו ב-1965
אאורה נורמי

**אָאוּרָה נוּרְמִי** (בפינית: **Aura Nurmi**; נולדה בשנת 1988) היא משוררת פינית.

## ביוגרפיה
אאורה נורמי נולדה בשנת 1988 בהלסינקי. היא עוסקת במופעי שירה, בארגונם, בביצועם ובהוצאתם לפועל בשיתוף פעולה עם עמיתיה. ספר ביכוריה, "חיות בר", ראה אור בשנת 2016 וזיכה אותה בפרס קָלֵוִי יֶנְטִי. נוּרְמִי לומדת ספרות כללית באוניברסיטת הלסינקי ומקדישה חלק ניכר מזמנה למיזמים המעודדים לקריאה בקרב הדור הצעיר.

תרגומים עבריים של אחדים משיריה ראו אור בספר "חסד ויערות", אסופה לשירה פינית צעירה, שראתה אור בשנת 2020, בתרגום רמי סערי ובהוצאת כרמל.

## לקריאה נוספת

* רמי סערי (משורר, עורך ומתרגם), **חסד ויערות – אסופת משוררים פינים צעירים**, הוצאת כרמל, 2020, עמודים 97–105.

## קישורים חיצוניים
* תרגום של רמי סערי לשיר "בוקר על המרפסת" מאת אאורה נורמי. 

קטגוריה:משוררות פיניות
קטגוריה:ילידות 1988
קטגוריה:פינים שנולדו ב-1988
ריסטו אויקרינן

**רִיסְטוֹ אוֹיְקָרִינֶן** (בפינית: **Risto Oikarinen**; נולד בשנת 1978) הוא משורר פיני.

## ביוגרפיה
ריסטו אויקרינן נולד ב-1978 בעיר קָיָאָנִי, בירת מחוז קַיְנוּאוּ, שבצפון פינלנד. בעל תואר שני מהפקולטה לתאולוגיה של אוניברסיטת הלסינקי, והוסמך ככומר של הכנסייה הלותרנית.

כיום הוא מתגורר בהלסינקי, עוסק בכתיבת הרומן השני שלו ועובד על קובץ שיריו הרביעי. נוסף על כך, עוסק בהוראת כתיבה יוצרת במכון להשכלת מבוגרים ובנגינת ג'אז בסקסופון.

שיריו תורגמו לשבע שפות. תרגומים עבריים של אחדים משיריו ראו אור בספר "חסד ויערות", אסופה לשירה פינית צעירה, שראתה אור בשנת 2020 בתרגומו של רמי סערי ובהוצאת כרמל.

## ספריו
**שירה**
* "הנושף בעץ" (2005, פרס קָלֵוִי יֶנְטִי)
* "תרגילי חרטה" (2008)
* "תורת הצבע" (2012)
**רומן**
* "שיר ארץ הרָעָב" (2016).

## לקריאה נוספת
* רמי סערי, **חסד ויערות – אסופת משוררים פינים צעירים**, הוצאת כרמל, 2020, עמודים 55–66.

## קישורים חיצוניים
* תרגום של רמי סערי לשיר "אז, כשעדיין" מאת ריסטו אויקרינן. 

קטגוריה:בוגרי אוניברסיטת הלסינקי
קטגוריה:משוררים פינים
קטגוריה:כמרים
קטגוריה:פינים שנולדו ב-1978
סטיב מיקס

**סטיבן צ'ארלס "סטיב" מיקס** (באנגלית: **Steven Charles "Steve" Mix**; נולד ב-30 בדצמבר 1947) הוא כדורסלן עבר אמריקאי, אשר שיחק באופן פעיל בין השנים 1969–1983. בעונת  נבחר להשתתף במשחק האולסטאר של ה-NBA כשחקן פילדלפיה 76', וממוצעיו הכוללים לאורך 13 עונותיו בליגת ה-NBA הם 10.6 נקודות, 5.3 ריבאונדים ו-1.8 אסיסטים למשחק.

## קריירת מכללות
מיקס נולד וגדל בטולידו שבאוהיו, ובין השנים 1965–1969 למד באוניברסיטת טולידו. ב-3 עונותיו בקבוצת הכדורסל של הקבוצה שיתף פעולה עם כוכב ליגת ה-ABA לעתיד ג'ון בריסקר, ורשם ממוצעים של 23.0 נקודות ו-11.9 ריבאונדים למשחק. בעונת 1966/1967 הוביל את טולידו להשתתפותה השנייה אי פעם בטורניר אליפות המכללות בכדורסל, ובעונת 1968/1969 זכה בתואר שחקן העונה של מחוז MAC.

## קריירה מקצועית
בדראפט ה-NBA 1969 נבחר מיקס בבחירה ה-61 (סיבוב חמישי), על ידי דטרויט פיסטונס. בשתי עונותיו הראשונות בדטרויט שימש כשחקן ספסל, וקלע 7.7 נקודות בממוצע למשחק. לאחר 8 משחקים בעונת  שוחרר מהקבוצה. לאחר מכן השתתף במשחק אחד במדי דנוור רוקטס מליגת ה-ABA בטרם שוחרר גם ממנה. בעונת 1972/1973 שיחק בקבוצת "גרנד ראפידס טאקרס" מ"ליגת ה-CBA" החצי-מקצוענית (להבדיל מליגת ה-CBA). בעונתו היחידה בקבוצה הצטיין עם ממוצע של 31.1 נקודות למשחק, והוביל את הטאקרס לזכייה באליפות הליגה.

לקראת עונת  חתם מיקס על חוזה בפילדלפיה 76', בה שיחק ב-9 העונות הבאות. בעונתו הראשונה בקבוצה קלע 14.9 נקודות בממוצע למשחק, ובעונה העוקבת השיג שיאי קריירה של 15.6 נקודות ו-10.9 ריבאונדים למשחק, ונבחר להשתתף במשחק האולסטאר של ה-NBA בפעם היחידה בקריירה. ב-7 העונות הבאות המשיך להציג יכולת סולידית בפילדלפיה עם ממוצע של 10.4 נקודות למשחק, והעפיל עם הקבוצה שלוש פעמים לגמר ה-NBA: בפלייאוף  הפסידה פילדלפיה מול פורטלנד טרייל בלייזרס בתוצאה 2–4, ובעונות  ו- הפסידה מול לוס אנג'לס לייקרס באותה תוצאה.

לקראת עונת  חתם על חוזה במילווקי באקס. באפריל 1983 שוחרר מהבאקס וחתם על חוזה עד לסיום העונה בלוס אנג'לס לייקרס. בפלייאוף 1983 העפיל עם הלייקרס לגמר ה-NBA בפעם הרביעית בקריירה שלו, אך באופן אירוני הפסיד מול קבוצתו לשעבר, פילדלפיה 76', אשר זכתה באליפות ה-NBA. בסיום אותה עונה פרש מיקס ממשחק, בגיל 35.

## קישורים חיצוניים

## הערות שוליים

קטגוריה:אמריקאים ילידי אוהיו
קטגוריה:טולידו (אוהיו): אישים
קטגוריה:כדורסלנים אמריקאים
קטגוריה:אוהיו: כדורסלנים
קטגוריה:בחירות דראפט של דטרויט פיסטונס
קטגוריה:כדורסלני דטרויט פיסטונס
קטגוריה:כדורסלני דנוור רוקטס
קטגוריה:כדורסלני פילדלפיה 76'
קטגוריה:כדורסלני מילווקי באקס
קטגוריה:כדורסלני לוס אנג'לס לייקרס
קטגוריה:כדורסלני ליגת ה-ABA
קטגוריה:משתתפי משחק האולסטאר של ה-NBA
קטגוריה:כדורסלני אוניברסיטת טולדו
קטגוריה:אמריקאים שנולדו ב-1947
לינדה הוהטינן

**לִינְדָה הוּהְטִינֶן** (בפינית: **Linda Huhtinen**; נולדה ב-9 במאי 1989) היא משוררת פינית. 

## ביוגרפיה
לינדה הוהטינן נולדה בשנת 1989 בטמפרה, פינלנד. היא בוגרת לימודי תקשורת ומנהל עסקים.

תרגומים עבריים של אחדים משיריה ראו אור בספר "חסד ויערות", אסופה לשירה פינית צעירה, שראתה אור בשנת 2020, בתרגום רמי סערי ובהוצאת כרמל.

בשנת 2017 הציגה בעירה תערוכה, שהתמקדה בבעיית האלימות במשפחה, ומוצגיה, טקסטים כתובים ותצלומים נלווים, היו פרי שהניב שיתוף הפעולה בין המשוררת לבין קורבנות אותה אלימות.

מתגוררת בטמפרה, בה היא עובדת כשדרנית רדיו.

## ספריה
* "דברים רעים" (2014)
* "מכתבים לשנואים" (2017).

## לקריאה נוספת

* רמי סערי (משורר, עורך ומתרגם), **חסד ויערות – אסופת משוררים פינים צעירים**, הוצאת כרמל, 2020, עמודים 107–119.

## קישורים חיצוניים

* "הבעיה שבטוב האדם", שיר מאת לינדה הוהטינן בתרגום רמי סערי

קטגוריה:שדרניות רדיו וטלוויזיה
קטגוריה:משוררות פיניות
קטגוריה:ילידות 1989
קטגוריה:פינים שנולדו ב-1989
הנריקה טאווי

**הנריקה טאווי** (בפינית: **Henriikka Tavi**; נולדה ב-4 בינואר 1978) היא מורה, משוררת ומתרגמת פינית.

## ביוגרפיה
הנריקה טאווי נולדה בנפת וֶהְקָלַהְטִי, שבדרום-מזרח פינלנד. למדה באוניברסיטת הלסינקי פילוסופיה תאורטית, אסתטיקה וספרות כללית. בעלת דוקטורט מאוניברסיטת ייבסקילה.

עובדת כמורה לפינית בתיכון שלשון ההוראה בו היא שוודית, ומתרגמת ספרות שוודית וגרמנית לפינית. גרה בהלסינקי.

תרגומים לעברית של אחדים משיריה ראו אור בספר "חסד ויערות", אסופה לשירה פינית צעירה, שראתה אור בשנת 2020, בתרגום רמי סערי ובהוצאת כרמל.

## ספריה
* "לדוגמה אֵסָה" (2007)
* "מילון" (2010)
* "התקווה" (2011)
* "כל יום הוא יום הסוכריות" (2014).

## פרסים והוקרה
* פרס הספרות של העיתון הֶלְסִינְגִין סָנוֹמָט עבור "לדוגמה אֵסָה"
* פרס קָלֵוִי יֶנְטִי ופרס "הדוב המרקד" מטעם רשות השידור הפינית עבור "התקווה".

## לקריאה נוספת

* רמי סערי (משורר, עורך ומתרגם), **חסד ויערות – אסופת משוררים פינים צעירים**, הוצאת כרמל, 2020, עמודים 45–54.

## קישורים חיצוניים

* "שיר אהבה", שיר מאת הנריקה טאווי בתרגום רמי סערי

קטגוריה:בוגרי אוניברסיטת הלסינקי
קטגוריה:בוגרות אוניברסיטת הלסינקי
קטגוריה:משוררות פיניות
קטגוריה:הלסינקי: אישים
קטגוריה:נשים זוכות פרסים: שירה
קטגוריה:מורות
קטגוריה:מתרגמות
קטגוריה:מתרגמים פינים
קטגוריה:מתרגמות משוודית
קטגוריה:מתרגמות מגרמנית
קטגוריה:ילידות 1978
קטגוריה:פינים שנולדו ב-1978
ארקה פילנדר

**אֶרְקָּה פִילַנְדֶר** (בפינית: **Erkka Filander**; נולד בשנת 1993) הוא משורר פיני.

## ביוגרפיה
ארקה פילנדר נולד בשנת 1993 בעיר אֶסְפּוֹ, הסמוכה להלסינקי.

פִילַנְדֶר נטש את לימודיו בתיכון כדי להתמסר לכתיבת ספרו הראשון, "הסערה הלבנה של ההתעוררות" (Heräämisen valkea myrsky; 2013). ספר זה זיכה אותו בפרס העיתון "הֶלְסִינְגִין סָנוֹמָט" ותורגם לפולנית.
תרגומים עבריים של אחדים משיריו ראו אור בספר "חסד ויערות", אסופה לשירה פינית צעירה, שראתה אור בשנת 2020, בתרגום רמי סערי ובהוצאת כרמל.

## ספריו
* "הסערה הלבנה של ההתעוררות" (2013)
* "פלג גוף עליון" (2016)
*"דבקוּת" (2018).

## חיים אישיים
כיום גר בטורקו, העיר הגדולה ביותר בדרום-מערב פינלנד.

## לקריאה נוספת

* רמי סערי (משורר, עורך ומתרגם), **חסד ויערות – אסופת משוררים פינים צעירים**, הוצאת כרמל, 2020, עמודים 121–130.

קטגוריה:משוררים פינים
קטגוריה:פינים שנולדו ב-1993
הר פונטידה

**הר פונטידה** (באנגלית: **Mount Pontida**; בבולגרית: **връх Понтида**) הוא הר מכוסה קרח בהרי האבר, בצפון האי אלכסנדר, שבאנטארקטיקה.

גובהו של ההר 1,700 מטרים מעל פני הים.

ההר מתנשא מעל קרחון האדזייב שמצפון לו, מעל קרחון פורמן שמדרום מזרח לו, ומעל קרחון ואבולד שמדרום מערב לו.

ההר ממוקם 14.65 קילומטרים ממזרח לפסגת סיימון, 5.42 קילומטרים דרומית - מזרחית לפסגת איגראלישטה, 8.26 קילומטרים דרומית-מערבית להר ניומן, 5.7 קילומטרים מערבית לפסגת דימיטרובה ו-19.2 קילומטרים צפון-צפונית-מזרחית להר הולט.

## היסטוריה
### מיפוי ההר

ההר מופה על ידי סוקרים בריטיים בשנת 1971.

### מקור השם

ההר נקרא על שם פונטידה - ארץ אגדית טבועה מתחת הים השחור.

## לקריאה נוספת
* הגאזט האנטארקטי של בולגריה 

## קישורים חיצוניים

* הר פונטידה באתר הגאזט האנטארקטי המשווה SCAR של ממשלת אוסטרליה
* תצלום לוויין של אזור ההר, תוך סימון אתרים נוספים באזור באתר copernix

## הערות שוליים

פונטידה
פונטידה
לוסי בראון

**לוסי בראון** (באנגלית: **Lucy Brown**; נולדה ב-13 בפברואר 1979) היא שחקנית אנגלייה, הידועה בעיקר מהופעתה בתפקיד כפול בסדרת הטלוויזיה "בראשית".

## ביוגרפיה
בראון נולדה בקראולי שבמחוז סאסקס, וגדלה בקיימברידג'שייר. היא בתם של כריסטופר בראון והלן בארלי. יש לה אח צעיר ממנה בשם מארק. בראון למדה ב-King's College Prep School בעיר קיימברידג', ואחר כך ב-Oundle School בנורת'המפטונשייר, אותו עזבה והמשיכה ללמוד ב-Hills Road Sixth Form College שבקיימברידג'. היא למדה משחק בבית הספר גילדהול למוזיקה ודרמה.

הופעתה המקצועית הראשונה של בראון הייתה בפרסומת עבור סבון "לוקס" בה הופיעה יחד עם הדוגמנית ג'יזל בונדשן. בראון הופיעה בתוכניות טלוויזיה כגון "האתגר של שארפ", "Malice Aforethought", "צפון ודרום" בכיכובו של ריצ'רד ארמיטאג', ו-"Whatever Love Means". בשנים 2007 עד 2011 שיחקה בראון בתפקיד כפול בדמות קלאודיה בראון וג'ני לואיס בסדרת המדע בדיוני של ITV1 "בראשית". אחרי שעזבה את "בראשית" שיחקה בראון בתפקיד קטן בסדרה האמריקאית "The Philanthropist". ב-2010 הופיעה בסרט הקולנוע "Bonded by Blood", ובסרט הטלוויזיה "Frost Giant" לצדו של דין קיין. בראון חזרה לשחק בסדרה "בראשית" בעונה הרביעית (בדמות ג'ני לואיס).

בראון משתתפת לעיתים קרובות בהופעות חיות בשם "Word Theatre". היא הופיעה איתם בלוס אנג'לס ובלונדון. בנוסף היא קריינית של ספרי שמע.

ב-2014 שיחקה בראון בסדרת הדרמה "The Village" בתפקיד הארייט קילמרטין.

## חיים אישיים
בראון חיה בלונדון. ב-31 בדצמבר 2015 התחתנה עם השחקן אדם ריינר. לבני הזוג יש בן, ג'ק, יליד 2014, ובת, אנני רוז, ילידת 2017.

## פילמוגרפיה

## קישורים חיצוניים

## הערות שוליים

קטגוריה:שחקניות קולנוע וטלוויזיה אנגליות
קטגוריה:בריטים שנולדו ב-1979
קטגוריה:בריטיות שנולדו ב-1979
מרטין אסטרדאל

**אריק מרטין אסטרדאל** (בשוודית: **Erik Martin Österdahl**; נולד ב-12 באוקטובר 1973) הוא סופר ומפיק טלוויזיה שוודי, המשמש כמפקח על תחרות האירוויזיון החל משנת 2020.

## ביוגרפיה
אסטרדאל נולד ב-12 באוקטובר 1973 בסולנטונה  שבשוודיה.

לאחר לימודי התיכון בבית הספר למוזיקה על שם אדולף פרדריק , אסטרדאל למד כלכלה ולימודי רוסיה ומזרח אירופה באוניברסיטת אופסלה. הוא החל את הקריירה שלו בתקשורת כמאמן לניהול מדיה ב-Modern Times Group, שם היה אחראי בין היתר על ZTV, TOPP40 והסטארט-אפ של המגזין המטרו .

אסטרדאל עבד בטלוויזיה השוודית בשנים 2008–2014, תחילה כמפקח תוכניות לבידור וספורט, כאשר תרם להופעתן של תוכניות הטלוויזיה הפופולריות Mästarnas mästare , Allt för Sverige , Skavlan  ו-Vinterstudion (). אסטרדאל היה מנהל פרויקטים ומפיק בכיר במלודיפסטיבלן ב-2007 וב-2008 ובאירוויזיון 2013 ו-2016.

באוגוסט 2016 כתב אסטרדאל את הרומן *Be inte om nåd*.

בינואר 2020 הוכרז כי אסטרדאל יפקח על תחרות האירוויזיון החל משנת 2020, ובפועל מאירוויזיון הילדים 2020. הוא החליף בתפקיד את יון אולה סאנד.

## קישורים חיצוניים

## הערות שוליים

קטגוריה:המפקחים של האירוויזיון
קטגוריה:מפיקי טלוויזיה שוודים
קטגוריה:סופרים שוודים
קטגוריה:שוודים שנולדו ב-1973
מאראט חוסנולין

**מאראט שקירזיאנוביץ' חוסנולין** (ברוסית: **Марат Шакирзянович Хуснуллин**; נולד ב-9 באוגוסט 1966 בקאזאן) הוא מדינאי רוסי. החל מ-21 בינואר 2020 מכהן כסגן ראש ממשלת רוסיה לענייני בינוי, שיכון ופיתוח אזורי.

## ביוגרפיה
נולד בשנת 1966 בקאזאן. ב-1990 סיים את לימודיו במכון האוצר וכלכלה בקזאן עם תואר בכלכלה.

ב-2000 עבר הסבה מקצועית באוניברסיטה הפתוחה של בריטניה עם תואר בניהול מקצועי.

ב-2001 מונה לשר הבינוי והשיכון של טטרסטן. החל מ-2006 דוקטורט בכלכלה.

מ-2010 עד 2020 היה סגן ראש עיריית מוסקבה בנושאי תכנון ובינוי עירוני.

במהלך שנות עבודתו כראש מתחם הבנייה במוסקבה הרכבת התחתית של מוסקבה צמחה בכ -50% והגיעה ל -17 מחוזות חדשים: נוספו 81 תחנות ו -155 ק"מ של קווים (כולל ה-הטבעת המרכזית של מוסקבה), נבנו 10 דפו, מרכזי התחזוקה והתפעול. כיום יש ל-85% מהאזרחים גישה קלה לרכבת התחתית.

הפרויקט לבניית קו הטבעת הגדול הושק, המטרו הגיעה לנקרסובקה ולמוסקבה החדשה, קו קלינינסקו-סולנצבסקאיה הגיע לאזורים סולנצבו ונובו-פרדלקינו, שם המתינו למטרו 30 שנה.

בשנת 2019 הופיע במוסקבה סוג חדש של תובלה - הקוטר המרכזי של מוסקבה (MCD). הקווים המחברים את הבירה עם הפרברים פועלים במצב של מטרופולין יבשתי. רכבות ה- MCD עוברות במרווחים של 5–6 דקות בשעות העומס.

בתשע שנים נבנו בעיר הבירה 915 ק"מ של כבישים. שטחה של מוסקבה גדל פי 2.4 מאז יולי 2012.

ב־1 באוגוסט 2017 אושרה תוכנית שיפוץ דיור, יישוב מחדש של יותר מ -350 אלף דירות. התוכנית כוללת 5173 בתים.

חוסנולין פיקח על הקמת דיור, מתקני בריאות, גני ילדים, בתי ספר ומתקני ספורט. שיפוץ בקנה מידה גדול של אצטדיון לוז'ניקי, רכבל נפתח מעבר לנהר מוסקבה.

באתר השממה הסמוך לחומות הקרמלין נפתח פארק זריאדיה ייחודי. במהלך שנתיים של פעילות זכה הפארק בפרסים בינלאומיים יוקרתיים.

תוכנית בהיקף נרחב לארגון מחדש של אזורי תעשייה הושקה בבירה. מוסקבה פתרה את הבעיות של יותר מ-16 אלף הונאי נדל"ן.

## סגן ראש ממשלת רוסיה
[ממוזער|250px|מאראט חוסנולין עם [ולדימיר פוטין על גשר קרים, 5 דצמבר 2022.]] 
ב-21 בינואר 2020 הוא מונה לסגן ראש ממשלת רוסיה.

מ-29 בינואר 2020, חוסנולין הפך לאוצר הרפובליקה של קרים וסבסטופול. מאז אפריל 2022, הוא גם אוצר השיקום של מחוזות חרסון, זפורוז'יה ודונבאס.

## חיים אישיים
נשוי, אב לשלושה ילדים, בן ושתי בנות. דובר רוסית, טטרית ואנגלית.

## קישורים חיצוניים

* קורות חיים באתר ממשלתי רשמי

קטגוריה:סגני ראש ממשלת רוסיה
קטגוריה:פוליטיקאים רוסים
קטגוריה:סגני ראש עיריית מוסקבה
קטגוריה:רוסים שנולדו ב-1966
ביזון מערבי

**ביזון מערבי** או **ביזון אוֹקְסִידֶנְטָלִי** (שם מדעי: *Bison occidentalis*) הוא מין ביזון נכחד אשר חי בתקופת הפליסטוקן עד לאמצע ההולוקן, סביב 10,000 עד 5,000 אלף שנים לפני הספירה. המאובנים שלו התגלו באמריקה הצפונית וביפן ונקראו בשם לראשונה ב-1898.

הביזון התפתח באמריקה הצפונית לצד כמה מינים נכחדים של ביזונים כגון ביזון הסטפה וביזון קדמוני, שהיו מעט גדולים יותר. ייתכן שגם המין החי כיום, ביזון אמריקני, התפתח יחד איתם.
## מאפיינים
ביזון זה היה בעל קרניים קצרות יותר, מחודדות יותר ומופנות אחורה, וממדי גופו היו קטנים יותר, אך עדיין הגיע לגובה של 1.8 מטר ולמשקל של 1 טון. אורך הגולגולת שלו הגיע ל-30 ס"מ.

ביזון זה החל להיכחד עם סיום עידן הקרח האחרון לפני 10,000 שנה. מספריהם צומצמו בשל הקשיים של אותו זמן, והם לא הצליחו להרחיב את אוכלוסיותיהם בשל תחרות קשה עם חיות מרעה דומות כגון ביזונים אחרים, סוסיים, גמליים ופילאים נכחדים כמו הממותה. נוסף על כך ההכחדה אולי נגרמה מציד בידי שבטים פלאו-אינדיאנים שהגיעו אז לאמריקה, אשר ככל הנראה צדו באמצעות דחיקתו מצוקים גבוהים.

מחקרים בדנא עתיק  מראים קרבה גדולה בין ביזון זה למין הביזון הקיים כיום, מאשר שאר הביזונים.

## קישורים חיצוניים

קטגוריה:בקר
קטגוריה:פרים פרהיסטוריים
קטגוריה:מגה-פאונה של הפלייסטוקן באמריקה הצפונית
קטגוריה:יונקים שחיו בפלייסטוקן באמריקה הצפונית
קטגוריה:יונקים שחיו בפלייסטוקן באסיה
קטגוריה:מכפילי פרסה שחיו בפלייסטוקן
קטגוריה:יונקים שנכחדו בהולוקן
קטגוריה:מאובני טקסונים שתוארו ב-1898
סמי והקנגס

**סָמִי וָהָקַנְגַס** (בפינית: **Sami Vähäkangas**; נולד בשנת 1998) הוא משורר פיני.

## ביוגרפיה

והקנגס נולד ב-1998 בייבסקילה, שבמרכז פינלנד. הוא סיים את לימודיו בתיכון בשנת 2017 וכעבור שנה עבר לגור בהלסינקי.

באוגוסט 2017 ראה אור ספר הביכורים שכתב, "דיאטת איטריות". ספרו השני אמור לראות אור בשנת 2020.

תרגומים עבריים של אחדים משיריו ראו אור בספר חסד ויערות, אסופה לשירה פינית צעירה, שראתה אור בשנת 2020, בתרגום רמי סערי ובהוצאת כרמל.

כיום, עובד כמוכר בחנות כלבו ועוסק בפעילות פוליטית.

## לקריאה נוספת

* רמי סערי (משורר, עורך ומתרגם), **חסד ויערות – אסופת משוררים פינים צעירים**, הוצאת כרמל, 2020, עמודים 133–141.

קטגוריה:משוררים פינים
קטגוריה:פעילים פוליטיים
קטגוריה:פינים שנולדו ב-1998
פסגת בריז

**פסגת בריז** (באנגלית: **Breze Peak**; בבולגרית: **връх Брезе**) היא פסגה מכוסה קרח במזרח הרי האבר, בצפון האי אלכסנדר, שבאנטארקטיקה.

הפסגה מתנשאת לגובה של 1,450 מטרים מעל פני הים.

הפסגה ממוקמת 11.2 קילומטרים דרום-מזרחית להר פונטידה; 13.15 קילומטרים דרומית - דרום-מזרחת להר ניומן; 22.5 קילומטרים מערבית להר סנדרסון שבהרי רואן; ו- 17.37 קילומטרים צפונית -צפון-מערבית מפסגות לאנדרס שבהרי אוניברסיטת סופיה.

הפסגה מתנשאת מעל בקע ראשן ומעל קרחון פורמן.

## היסטוריה
### גילוי הפסגה

הפסגה מופתה ב-8 בינואר 1988 עת צוות הסקר בראשותו של כריסטו פימפירב ובורסלאב קאמנוב (ממשלחת החקר האנטארקטית הבולגרית) ופיליפ נל ופיטר מארקיז (ממשלחת הסקר האנטארקטי הבריטי).

### מקור השם

הפסגה נקראת על שם הכפרים הנקראים "בריז" האחד בדרום בולגריה והשני במערב בולגריה.

## לקריאה נוספת
* הגאזט האנטארקטי הבולגרי 

## קישורים חיצוניים
* פסגת בריז באתר הגאזט האנטארקטי המשווה SCAR של ממשלת אוסטרליה
* תצלום לוויין של אזור ההר, תוך סימון אתרים נוספים באזור באתר copernix

## הערות שוליים

בריז
בריז
התפרצות נגיף הקורונה

בעקבות מוטציות בנגיפי קורונה נוצרו זנים אלימים, בכמה מקרים אירעו התפרצויות המוניות של הנגיף.
קרחון פורמן (האי אלכסנדר)

**קרחון פורמן** (באנגלית: **Foreman Glacier**) הוא קרחון בהרי האבר בצפון האי אלכסנדר, שבאנטארקטיקה.

הקרחון מנקז את המדרונות הדרום-מערביים של פסגת דימיטרובה, ואת המורדות המערביים של פסגת בריז, וזורם לכיוון דרום - דרום-מזרח ונשפך אל קרחון פאלסטרינה, צפונית לרכס בלן שבהרי אוניברסיטת סופיה.

## היסטוריה
### גילוי ומיפוי הקרחון

הקרחון נסקר על ידי משלחת הסקר האנטארקטי הבריטי אשר חקרה את אנטארקטיקה בין השנים 1975–1976.

### מקור השם

שמו של הקרחון ניתן לו בשנת 1980 על ידי הוועדה המייעצת לשמות אנטארקטיים של בריטניה.

הקרחון נקרא על שמו של דייוויד אלכסנדר פורמן (David Alexander Foreman) מכונאי מטוסים של משלחת הסקר האנטארקטי הבריטי, בתחנת אדלייד בין השנים 1973–1976.

## קישורים חיצוניים
* קרחון פורמן באתר הסקר הגאולוגי של ארצות הברית
* קרחון פורמן באתר הגאזט האנטארקטי המשווה SCAR של ממשלת אוסטרליה

## הערות שוליים

פרומן